SRIP Tovarne Prihodnosti

Spletna delavnica: Z meroslovjem do nižjih stroškov
2023-01-19 13:00 - 14:30 (Europe/Ljubljana)
PROGRAM

Delavnica je brezplačna. Potekala bo spletno. Potrebno se je prijaviti najpozneje do 17. januarja 2023 preko spletne prijavnice >>
Vljudno vabljeni.

4-dnevni tečaj: Varnost ICS/OT/IoT okolij
2023-01-23 - 2023-01-26
Na 4-dnevnem tečaju se boste ob aktivnem sodelovanju seznanili, kako poskrbeti za kibernetsko varnost operativnih procesnih sistemov v industrijskih okoljih ter okoljih kritične infrastrukture z naslednjih področij.

Ko govorimo o varnosti, ne moremo več govoriti le o varnosti v poslovnih okoljih – IT okoljih (okoljih informacijske tehnologije), ampak moramo vse bolj upoštevati tudi zagotavljanje varnosti v industrijskih oz. procesnih okoljih – OT okojih (Operational Technology oz. operativni tehnologiji, ki skrbi za izvajanje procesnih nalog v industrijskih-proizvodnih okoljih in kritični infrastrukturi).
Kako se razlikuje varnost v OT od varnosti v IT okolju? Varnostni model v IT okoljih postavlja na prvo mesto zaupnost in prav zaradi tega posvečamo največjo pozornost preprečevanju odtujitve podatkov. V OT okolju so drugačne prioritete. Varnost delovanja sistema je na prvem mestu, sledijo ji razpoložljivost, integriteta in zaupnost.
OT okolja so visoko specializirana, uporabljajo namenske naprave, protokole in sisteme vodenja. Ta okolja so običajno zelo obsežna in kompleksna, vključujejo različne elemente in so sestavljena iz več povezanih arhitektur. Največkrat so to sistemi, na katere ni mogoče nameščati protivirusne zaščite ali pa jih ni mogoče več aplicirati. Tudi varnostni popravki v teh okoljih so rizični, saj lahko povzročijo nedelovanje, ponovni zagon ali celo zaustavitev sistema oz. proizvodnje, tudi zaradi dostikrat zastarele, vendar še vedno delujoče tehnologije.
Z nastopom digitalizacije se je pričelo zlivanje informacijske tehnologije, ki služi v poslovnih procesnih, in operativne tehnologije (OT). S povezovanjem teh dveh okolij pa žal prihaja tudi do novih varnostnih tveganj za OT okolje. Kar zahteva nove pristope, ki bodo poskrbeli za ustrezen nivo zaščite in zagotovili neprekinjenega delovanja sistemov.
ZAKAJ SE UDELEŽITI TEČAJA?
Program 4-dnevnega tečaja je preplet strokovno-teoretičnega znanja in praktičnih vaj, prilagojenih vašemu sektorju, in prinaša napredno poznavanje delovanja naprav, ki se nahajajo v operativnih procesnih okoljih (ICS/OT/IoT) v industriji in okoljih kritične infrastrukture, s poudarkom na razumevanju kibernetske varnosti v teh okoljih, poznavanju varnostnih ranljivosti in učinkovite zaščite okolja pred zlorabami in hekerskimi napadi za zagotavljanje neprekinjenega delovanja.

Aktualni razpisi za spodbujanje digitalizacije v letu 2023
2023-01-24 08:00 - 17:00
Na področju spodbujanja digitalizacije so podjetjem v letu 2023 na voljo številni razpisi.
Podjetje Business Solutions d.o.o. skupaj z Digitalnim inovacijskim stičiščem Slovenije organizira webinar, na katerem boste izvedeli, kateri razpisi so na voljo v prihajajočem letu na področju digitalizacije in katere segmente pokrivajo.
Webinar bo potekal v živo na Microsoft Teams Live Event 26. 1. 2023 ob 10. uri., posnetek pa si boste lahko kadar koli ogledali na povezavi, ki bo deljena z vami po končanem webinarju.
Na webinarju boste med drugim izvedeli:

Kakšni so aktualni slovenski in evropski razpisi
Kateri razpisi se obetajo v prihodnje
Katera področja lahko prijavite
Kje dobite več informacij o predstavljenih razpisih

Webinar je brezplačen in bo potekal preko aplikacije Microsoft Teams.
Povezavo do webinarja boste prejeli preko e-maila na dan webinarja ali pod objavo na družbenih omrežjih dogodka.

Trojček strokovnih e-delavnic: USPEŠNI SISTEMI VODENJA
2023-01-25 10:00 - 12:15
Na treh spletnih delavnicah bomo izpostavili in predstavili nekatere ključne vidike standarda ISO 9001:2015, ki so pomembni za uspešnost poslovanja organizacije. Pri tem bomo na primerih dobrih praks spoznali:

zakaj je poznavanje in razumevanje konteksta organizacije ključno izhodišče za vzpostavitev sistema vodenja;
kako se učinkovito izvajajo notranje presoje, kakšno vlogo in pomen imajo v praksi, ali smo presojevalci za izvajanje uspešnih notranjih presoj dovolj kompetentni, kako dobro oblikujemo ugotovitve in ali jih vodstvo prepoznava kot koristne;
kaj je pomen in kaj namen dobro izvedenega vodstvenega pregleda.

1. E-delavnica: Kontekst organizacije – kako ga razumeti in učinkovito uporabljati? (Tomaž Babnik), 25. januar 2023

Zakaj je razumevanje pojma »kontekst« pomembno za organizacijo?
Poznavanje konteksta organizacije je osnova za določanje procesov, prepoznavanje tveganj in priložnosti …
Možni pristopi k določitvi in uporabi konteksta organizacije.
Kdo naj sodeluje pri opredeljevanju konteksta?

2. E-delavnica: Kako planirati in izvesti notranjo presojo, da bo v praksi uspešna? (Tomaž Babnik), 16. februar 2023

Zakaj izvajamo notranje presoje
Kontekst notranje presoje
Kdo je naročnik in kdo plačnik notranje presoje
Načini planiranja in izvedbe NP so različni – ali smo izbrali primernega
Kaj mora presojani poznati, da lahko tvorno sodeluje na presojah

Delavnica bo potekala na osnovi izhodiščnih vprašanj, na katere bodo udeleženci odgovarjali s pomočjo aplikacije Mentimeter.
3. E-delavnica: Kaj pričakujemo od dobrega vodstvenega pregleda – vse, kar bi želeli vprašati o vodstvenem pregledu (Blanka Kaker), 23. frebruar 2023

Namen dobro izvedenega vodstvenega pregleda
Kakšne so zahteve standardov sistemov vodenja za vodstveni pregled
Kako pripraviti vhodne podatke za vodstveni pregled (zahteve standardov za sisteme vodenja, dobro pripravljeni vodstveni pregledi)
Kaj pričakujemo kot rezultat vodstvenega pregleda (zahteve standardov za sisteme vodenja, rezultati dobro in slabo izvedenih vodstvenih pregledov)
Dobra praksa (primer) vodstvenega pregleda

Način dela
Interaktivne delavnice bodo potekale v spletni učilnici v živo. Dva dneva pred izvedbo vsake delavnice boste prejeli povezavo do spletne delavnice. Za sodelovanje potrebujete računalnik z mikrofonom in kamero ter dostop do zanesljivo delujočega interneta.
Udeležite se lahko vseh treh delavnic ali posamezne izbrane delavnice. Kotizacija za eno delavnico znaša 105,00 EUR (ne vključuje 22 % DDV).
Udeleženci vseh treh delavnic prejmete novo knjižico SIQ: Notranje presoje in zahteve standardov za sisteme vodenja avtorja Igorja Bizjaka.
Dodatne informacije: Jasna Hrovat, telefon: 01 5609 716, e-pošta: jasna.hrovat@siq.si

Akademija upravljanja s kadri
2023-01-26 09:00 - 13:00
Vabimo vas na Akademijo upravljanja s kadri, ki jo bodo drugo leto izvedli že v tretji izdaji.
Prvi modul se bo začel 26. januarja 2023. Število mest je omejeno na 15 oseb, zato pohitite s prijavo.
Pomankanje strokovnjakov prežema že vsa zahodna gospodarstva. Za Slovenijo to žal pomeni odliv doma izšolanih strokovnjakov, ki sledijo boljšim ponudbam in pogojem dela. Za različne slovenske sektorje je pomanjkanje strokovnjakov trenutno največja razvojna prepreka, zato postaja kakovostno in strokovno delo z zaposlenimi ter strategije za zadržanje in privabljanje talentov ključnega pomena. Verjamemo, da lahko tudi v slovenskem gospodarstvu ustvarimo zanimive pogoje za talente in jih zadržimo doma.
Znanja na HR strokovnem področju še posebej primanjkuje v malih in srednjih podjetjih, zato smo pri IKT horizontalni mreži (ZIT) pripravili Akademijo upravljanja s kadri, ki jo izvaja vodilna HR agencija.
Predvideva se 1 prijava na podjetje.Prijavljeno podjetje se mora udeležiti vseh 6 modulov v dveh letih;

direktor ali lastnik se udeleži prvega modula
zadolžena oseba za HR funkcijo se udeleži ostalih 5 modulov.

Akademija je zasnovana tako, da z uvodnim, strateškim modulom, postavi temelj sodelovanja med vodstveno in HR funkcijo. Ostali moduli nadgrajujejo povezane vsebine, zato je ključnega pomena, da se podjetje udeleži vseh modulov.
Prvi modul je namenjen direktorjem in obravnava HR strategijo kot temelj uspešne rasti in poslovanja. Iz manjših in srednjih podjetji je lahko udeleženec direktor ali lastnik podjetja, iz večjih pa po izbiri lahko tudi direktor kadrovske službe.
Ostalih pet modulov obravnava vsebine s področja pridobivanja, zadržanja, mentorstva, napredovanja, nagrajevanja in upravljanja s talenti in je namenjenih tistim v podjetju, ki se ukvarjajo s HR funkcijo.
Akademija je razdeljena na posamezne module, ki bodo potekali v živo na GZS in bodo trajali vsak po 4 ure.
Akademijo upravljanja s kadri v IKT sestavljajo:

Modul 1: HR strategija temelj uspešne rasti in poslovanja – četrtek, 26. 01. 2023, od 9:00 do 13:00
Modul 2: Pridobivanje kadra – četrtek, 02. 03. 2023, od 9:00 do 13:00
Modul 3: Mentorstvo za kader – četrtek, 30. 03. 2023, od 9:00 do 13:00
Modul 4: Zadrževanje kadra – četrtek, 20. 04. 2023. od 9:00 do 13:00
Modul 5: Napredovanje in nagrajevanje kadra – četrtek, 18. 05. 2023, od 9:00 do 13:00
Modul 6: Upravljanje s talenti – četrtek, 15. 06. 2023, od 9:00 do 13:00

Več o vsebinah modulov si lahko preberete v PROGRAMU tukaj >>
*Akademijo bo v celoti izvajala Tina Kastelic iz podjetja Kompetenca d.o.o.
Kotizacija:
Cena na modul znaša 160 € + DDV (skupaj za celotno Akademijo: 6 x 160 € + DDV)
Člani ZIT in IKT-hm imajo 30 % popust
Člani GZS imajo 20 % popust
Ne spreglejte! Skrajni rok za morebitno odpoved udeležbe je najmanj 3 dni pred dogodkom. V primeru kasnejše odjave, oziroma če se ne odjavite, vam bomo zaračunali administrativne stroške v višini 50 € + DDV. Odjavo lahko pošljete na e-naslov: marusa.boh@gzs.si.
Lokacija
Celotna Akademija se bo izvajala na GZS, Dimičeva 13, 1000 Ljubljana. Če se bo epidemiološko stanje pred izvajanjem posameznega modula poslabšalo, ga bomo izvedli preko spleta.

HR »meet-up«
2023-01-26 14:00 - 15:00
V okviru razvoja človeških virov SRIP ToP vas vabimo na HR »meet-up« z naslovom Vizualni sistem plačila za uspešnost – Industrijski športnik 4.0
Dogodek bo potekal v četrtek 26. januarja 2023, od 14h do 15h v spletnem okolju Zoom.
Vsebina dogodka bo Visual Earning system – predstavitev sistema plačila za uspešnost in povezanega sistema vizualnih zaslužkov kot dela operacijskega sistema Industrijski športnik (Industrial Athlete 4.0), ki sta ga Mark Lamoncha in Timothy Figley uspešno razvila in implementirala v praksi. Predstavitev bo potekala v angleškem jeziku.

Mark Lamoncha – lastnik in izvršni direktor podjetja Humtown (Global Leader in Sand Cores & Molds | Humtown ) v Columbiani, Ohio, ZDA
Timothy Figley – organizacijski strateg in svetovalec (CSO)

Povezava do dogodka >>

DSSC Insights #2 | Understanding data spaces
2023-01-26 16:00 - 17:00
Center za podporo podatkovnim prostorom, ki ga financira Evropska komisija v okviru programa Digitalna Evropa, je namenjen pobudam in podjetjem, ki želijo ustvariti suverene podatkovne prostore. Raziskoval bo njihove potrebe, opredelil skupne zahteve in vzpostavil najboljše prakse za pospešitev oblikovanja podatkovnih prostorov – ključnih elementov digitalne preobrazbe – na vseh ravneh.
Zavezništvo DFA Data Space 4.0 bo sodelovalo s to pobudo pri razvoju načrta podatkovnega prostora.
S serijo DSSC Insights Series boste imeli priložnost izvedeti več o dejavnostih in obsegu Centra za podporo podatkovnim prostorom.
Na spletnem seminarju boste izvedeli več o podatkovnih prostorih, konceptu interoperabilnosti, novih pobudah za podporo in usklajevanje podatkovnih prostorov, povezanih z DSSC, kot je pobuda EUdatasp4ce, namenjena proizvodnji, in druge, kot je projekt GREAT, namenjen Green Deal, kot tudi več podrobnosti o načrtovanem Evropskem odboru za inovacije podatkov.

Informativni dan o nepovratnih sredstvih na področju nizkoogljičnih tehnologij
2023-01-27 09:00 - 13:15
Ministrstvo za okolje in prostor ter Slovensko gospodarsko in raziskovalno združenje (SBRA) v Bruslju vas vabita na »informativni dan o nepovratnih sredstvih na področju nizkoogljičnih tehnologij«, ki bo potekal 27. januarja od 09.00 do 13.15 v prostorih Ministrstva za izobraževanje, znanost in šport (dvorana v pritličju, Masarykova cesta 16 v Ljubljani).
Slovenija je močno zavezana doseganju ciljev Evropskega zelenega dogovora, ki predvideva tudi bistveno zmanjšanje škodljivih emisij toplogrednih plinov. Na voljo je relativno veliko različnih EU programov in razpisov, ki spodbujajo razogljičenje EU industrije in s tem omogočajo lažji prehod v “zeleno” družbo. Tokrat vam bomo podrobneje predstavili EU Sklad za inovacije (Innovation Fund), ki se polni s prihodki iz prodaje pravic do emisije ter dvakrat letno razpiše nepovratna sredstva za inovativne nizkoogljične tehnološke projekte/rešitve. Vlada Republike Slovenije in njena ustrezna ministrstva bodo v sodelovanju s Slovenskim gospodarskim in raziskovalnim združenjem iz Bruslja spodbujali potencialne prijavitelje na EU razpise za razogljičenje slovenske industrije.
Slovenija je prek tega sklada šele konec leta 2022 prvič pridobila enega od zmagovalcev razpisa (Steklarno Hrastnik), ki se bo tudi predstavil na naši delovni konferenci. Predstavili bomo tudi nekatere tuje zmagovalce in nekatere potencialno zanimive slovenske projekte za nadaljnje razpise, medtem ko bodo kolegi iz Evropske komisije temeljito predstavili sam razpis, potrebno vsebino in tudi finančni del le-tega.
Udeležba na konferenci je brezplačna, potekala bo v slovenskem in angleškem jeziku.
Prijave zbirajo na na tej spletni strani, program pa je na voljo na tej povezavi.

MGRT in SBRA - 2. Spletna delavnica na temo polprevodnikov
2023-01-31 10:30 - 12:00
Ministrstvo za gospodarski razvoj in tehnologijo ter Slovensko gospodarsko in raziskovalno združenje v Bruslju (SBRA) vas vljudno vabimo na 2. spletno delavnico na temo polprevodnikov, ki bo potekala 31.01.2023 od 10.30 do 12.00.
Spletna delavnica bo namenjena predstavitvi finančnih priložnosti, instrumentov in razpisov EU, ki podpirajo vrednostno verigo polprevodnikov po vsej EU. Predstavniki Evropske komisije bodo predstavili instrument financiranja “EIC Accelerator Challenge” s poudarkom na temi o polprevodniških komponentah (EISMEA) in pa predstavljen bo pregled možnosti financiranja razpisov iz programa Obzorje Evropa (Grozd 4 – digitalno, industrija in vesolje), ki med drugim zagotavljajo finančno podporo za polprevodnike (HADEA).
Poleg strokovne predstavitve Evropske komisije o finančnih priložnostih, bo spletni dogodek ponovno ponujal priložnost neposredne komunikacije ter možnost razprave tako s predstavniki ministrstva kot Evropske komisije.
Na dogodek se lahko prijavite najkasneje do ponedeljka, 30.01.2023 do 14.00.
Dodatne informacije in prijava>>

Zaključni dogodek projekta Trinity
2023-02-08 08:30 - 16:00
Zaključni dogodek projekta TRINITY, namenjen omogočanju priložnosti za mreženje med udeleženci, je posvečen tehničnim rešitvam Trinity, agilni proizvodnji in standardizaciji in bo potekal v sredo, 8. februarja od 8.30 do 16.00 v Bruslju v BluePoint Brussels.
Kot že veste, je projekt TRINITY, financiran v okviru programa za raziskave in inovacije Horizon Europe, ustvaril mrežo multidisciplinarnih in sinergijskih lokalnih središč digitalnih inovacij (DIH), sestavljenih iz raziskovalnih centrov, podjetij in univerzitetnih skupin, ki lahko prispevajo k razvoju agilno proizvodnjo v Evropi.
V zvezi s tem bo ta dogodek zagotovil celovit pregled dosežkov projekta, priložnosti standardizacije za tehnološke inovacije ter trenutno ozadje politike EU, ki je pomembno za projekt TRINITY in na splošnem področju agilne proizvodnje in drugih nastajajočih tehnologij.
Konferenca (ki bo vključevala različne panelne razprave in kosilo za mreženje) bo združila oblikovalce politik na visoki ravni, industrijske akterje, raziskovalne ustanove in druge ustrezne zainteresirane strani, da bi izmenjali mnenja o trenutno najbolj perečih vprašanjih, povezanih z napredno proizvodnjo.
Preverite agendo dogodka tukaj in se prijavite preko te povezave.

Mehanizmi pomoči gospodarstvu za omilitev posledic energetske krize za 2023
2023-02-09 10:00 - 12:00
Slovenska podjetja se že dlje časa srečujejo z visokimi cenami energentov, nestabilnim poslovnim okoljem, veliko razliko v konkurenčnosti podjetij znotraj EU zaradi različnih pristopov k reševanju energetske krize ter s poslabšanjem gospodarske situacije.
Vlada je zato v drugi polovici decembra 2022 sprejela zakon za pomoč gospodarstvu, ki vključuje subvencioniranje visokih cen električne energije, zemeljskega plina in tehnološke pare, subvencioniranje dveh ukrepov za ohranjanje delovnih mest ter ukrepe za zagotavljanje likvidnosti podjetij. Sprejela je tudi Uredbo o določitvi cene električne energije za mikro, mala in srednja podjetja, s katero od 1. januarja do 30. junija 2023 določa cene za dobavo električne energije za ta podjetja.
Na dogodku, kjer vas bomo seznanili z vsebino in pogoji posameznih pomoči, bodo sodelovali tudi predstavniki Ministrstva za gospodarstvo, turizem in šport ter SPIRIT-a, ki sta glavna akterja pri pridobivanju pomoči po zakonu. V drugem delu dogodka boste imeli priložnost tudi vprašati in izpostaviti tisto, kar vam je v zvezi s subvencijami najbolj nejasno.
Dogodek bodo ponovili 21. februarja 2023, predvidoma ob 10. uri, ko vam bodo predstavili tudi platformo za oddajo vlog.
Udeležba na dogodku je brezplačna.

SIQ Izobraževanja v februarju 2023
2023-02-14 - 2023-02-24
Slovenski institut za kakovost in meroslovje nudi aktualna znanja, izmenjavo izkušenj in strokovno podporo pri iskanju praktičnih rešitev iz delovnega okolja njihovih udeležencev. Z uveljavljenimi predavatelji ter mednarodnim povezovanjem ostajajo vodilni na področjih kakovosti in odličnosti.
Vljudno vas vabimo k udeležbi na spodaj navedenih izobraževanjih, ki bodo potekala v drugi polovici februarja 2023.
Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.
Za dodatne informacije in prijavo sledite povezavam.

E-seminar: Novosti in spremembe zahtev standarda, ki jih prinaša nova izdaja ISO/IEC 27001:2022, 14.02.2023
Šola varnih živil, pričetek 14. 02. 2023
Kako izdelati in dopolniti načrt gospodarjenja z odpadki skladno z novo Uredbo o odpadkih?, 16.02.2023
Kako v praksi izvajati oceno tveganja za serijski ali unikatni proizvod, 17. 02. 2023
Usposabljanje odgovornih oseb za varnost skladiščnih regalov, 17. 02. 2023
Šola kakovosti, pričetek 20. 02. 2023
Zakaj in kako sistematično ter uspešno rešujemo probleme v praksi – pristop A3, 23. 02. 2023
Kako izboljšati varnost dobavne verige v praksi (Supply chain), 24.02.2023

Dan industrijske kibernetske varnosti
2023-02-16 08:30 - 12:30 | Radisson Blu, BTC, Bratislavska cesta 8, Ljubljana, 1000, Slovenija
Zaščitite znanje, izkušnje in produktivnost

Vse večja povezanost poslovnih (IT) in proizvodnih (OT) sistemov in uporaba interneta stvari (IIoT) prinašata industrijskim podjetjem številne koristi, hkrati pa se morajo zavedati vse večjih kibernetskih groženj in s tem povezanih tveganj. Samo s celostnim pristopom k industrijski kibernetski varnosti lahko podjetja zagotovijo učinkovito zaščito proizvodnih sistemov in tovarn.
Pridružite se na Siemensovem Dnevu industrijske kibernetske varnosti in izvedite več!
Dodatne informacije in program dogodka >>

Šola kakovosti
2023-02-20 09:00 - 15:00
Dejstvo je, da se svet zelo spreminja, in to z veliko hitrostjo. To za poslovni svet pomeni močno potrebo po sistemskem pristopu za prepoznavanje teh spremembe, njihovo obravnavo skozi prizmo potencialnih tveganj ali priložnosti ter čim bolj obvladovano uveljavljanje v neposrednem delovanju. Danes govorimo o Industriji 4.0., ki z zornega kota razmaha avtomatizacije ter robotizacije in prenosa podatkov v proizvodnih tehnologijah postavlja tudi pristope h kakovosti pred zahtevne izzive. Zato v Šoli kakovosti nagovarjamo tiste aktualne tematike, s katerimi želimo posamezne udeležence v največji možni meri usposobiti za soočanje s temi izzivi.
Šola kakovosti je desetdnevno intenzivno usposabljanje, ki se zaključi v obdobju petih mesecev. Namenjena je tistim, ki se pripravljate na prve korake pri vodenju kakovosti, kot tudi tistim, ki že imate tovrstne izkušnje in želite svoje kompetence in veščine še nadgraditi.
Usposabljanje je individualno naravnano. Udeleženci skupaj obiskujete pet obveznih vsebin, ostale tri vsebine pa si vsak posameznik izbere na osnovi svojega področja zanimanja. Šolo zaključite s predstavitvijo rešitve iz svojega delovnega okolja v obliki projektne naloge.
Šolo kakovosti priporočamo ker

omogoča pridobitev celovitejšega znanja s področja sistemov vodenja v času digitalnih transformacij procesov,
omogoča izmenjavo mnenj, izkušenj in primerov dobre prakse,
omogoča vsebinsko in časovno prilagoditev usposabljanja v okviru izbranih vsebin,
jo vodijo uveljavljeni predavatelji z bogatimi praktičnimi izkušnjami,
je zagotovljeno mentorstvo pri izdelavi projektne naloge, ki predstavlja rešitev konkretnega izziva iz vašega delovnega okolja.

NAMEN ŠOLE
V okviru Šole kakovosti boste na celovit in iz različnih zornih kotov obravnavan način spoznali osnovne principe ter prednosti sistema vodenja kakovosti, pomen procesnega pristopa, preventivno delovanje ter korektivno ukrepanje v procesu nenehnega izboljševanja v organizaciji, kako reševati probleme s pomočjo osnovnih orodij kakovosti ter pridobili ostala potrebna znanja za učinkovito vzpostavljanje, vzdrževanje in izboljševanje sistema vodenja kakovosti.
Prednost udeležbe na usposabljanjih Šole kakovosti je tudi izmenjava mnenj in izkušenj s področja sistemov vodenja kakovosti z udeleženci iz drugih organizacij.
Z uspešno predstavitvijo projektne naloge boste ob zaključku programa pridobili naziva SKRBNIK SISTEMA VODENJA KAKOVOSTI in Quality Management Representative.
Program vključuje potrebna znanja in sodobne pristope za uspešno/učinkovito vodenje sistema vodenja (kakovosti) v dobi nenehnih sprememb/digitalni dobi.
PROGRAM ŠOLE
OBVEZNE VSEBINE – 5 izobraževalnih dni (od 9. do 15. ure):

SISTEMI VODENJA – NJIHOVA VLOGA V IZZIVIH PRIHODNOSTI (Anton Petrič), 20. februar 2023
MANAGEMENT POSLOVNIH PROCESOV – OD RAZUMEVANJA PROCESNE USMERJENOSTI DO IZBOLJŠEVANJA PROCESOV (mag. Rajko Novak), 28. februar 2023
REŠEVANJE PROBLEMOV Z UPORABO OSNOVNIH ORODIJ KAKOVOSTI (Anton Petrič), 27. marec 2023
KOMUNIKACIJA IN VODENJE SPREMEMB – OD NALOG K ZAVZETOSTI (mag. Edita Krajnović), 12. april 2023
CILJI IN KAZALNIKI PROCESOV – ZAKAJ JE MERJENJE TAKO POMEMBNO? (mag. Rajko Novak), 21. april 2023

Vsi udeleženci šole brezplačno prejmete knjižico, Pocesni pristop in zahteve standardov za sisteme vodenja.
– IZBIRNE VSEBINE – 3 izobraževalni dnevi po vaši izbiri
Priprava individualnega programa usposabljanja, kar pomeni, da si boste glede na potrebe, želje, predznanje in časovno razpoložljivost po posvetu z nami izbrali 3 izobraževalne dni iz naše ponudbe izobraževanj.
Opomba: V primeru izbire Tečajev za vodilne presojevalce, usposabljanj za skrbnike sistemov in licenčnih usposabljanj je potrebno doplačilo.
– IZDELAVA in PREDSTAVITEV PROJEKTNE NALOGE – 2 izobraževalna dneva
• S pomočjo mentorja boste pripravili projektno nalogo s svojega področja dela. Cilj izdelave projektne naloge je dodati vaši organizaciji dodano vrednost v obliki rešitve posameznega problema/izziva organizacije.
• Na zadnjem srečanju bodo vsi udeleženci Šole kakovosti predstavili projektne naloge.
Z uspešno predstavitvijo projektne naloge boste ob zaključku programa pridobili naziv Skrbnik sistema vodenja kakovosti ter Quality Management Representative.
Strokovni vodja NOVE Šole kakovosti: Anton Petrič.
Več o vtisih udeležencev preteklih izvedb šole najdete tukaj.
Investicija v 10-dnevno usposabljanje.
1.352,00 EUR + 22% DDV (20 % popust), če se na šolo prijavita 2 ali več oseb iz iste organizacije;
1.521,00 EUR + 22% DDV (10 % popust), če ima organizacija SIQ certifikat za sisteme vodenja;
1.690,00 EUR + 22% DDV za vse ostale prijave.
Popusti se med seboj ne seštevajo.
Možna je tudi prijava na posamezne delavnice v sklopu Šole kakovosti.
Ob prijavi na Šolo kakovosti poravnate 40 % kotizacije, ki je pogoj za zagotovitev mesta na šoli, ostalo pred zaključkom šole (pred zadnjim dnem oz. pred datumom zagovora ali predstavitve projektne naloge), na poslovni račun SIQ, Mašera-Spacićeva ulica 10, Ljubljana, NLB, številka 02922-0012897988; pri tem se sklicujte na oznako 9100. Naša ID številka za DDV je SI23509678.
Kotizacija vključuje:

pripravo in izvedbo šole,
pripravo in izvedbo gradiva,
mentorstvo pri izdelavi projektne naloge,
potrdilo o uspešno zaključeni šoli.

Več o splošnih pogojih na www.znanje.siq.si

AMULET Info Day and Matchmaking Platform
2023-02-20 10:00 - 12:00
Vabimo vas na informativni dogodek in priložnost za mreženje v okviru drugega javnega razpisa, ki ga začenja projekt Advanced Materials & Manufacturing United for Lightweight (AMULET) in bo potekal 20. feburarja 2023 s pričetkom ob 10. uri.
PRIJAVA NA DOGODEK >>
Kdo se lahko prijavi?
Iščemo majhen konzorcij največ 3 MSP, ki jih zanima znižanje emisij CO2 in so pripravljeni inovirati nove lahke industrijske vrednostne verige v avtomobilskem, vesoljskem in aeronavtičnem, energetskem in gradbenem sektorju. AMULET bo identificiral trenutne sektorske izzive glede na vrsto naprednega materiala (v skladu s strategijo pametne specializacije raziskav in inovacij RIS3).
Kakšne so prednosti?
Izbrani konzorcij bo prejel do 120.000 € (60.000 € za MSP) + financiranje in podporo za poslovno usposabljanje.
Informacije lahko delite z institucijami ter malimi in srednje velikimi podjetji v vaši mreži, za katere menite, da bi jih razpis lahko zanimal.
Več o razpisu na povezavi 👉 TUKAJ>>

CONTACT - Business Meetings 2023
2023-02-21 08:00 - 17:00
Mrežni partnerji iz Saške (Nemčija) v Enterprise Europe Network vas vabijo k udeležbi na 15. izvedbi posredniškega dogodka »CONTACT: Business Meetings« v okviru atraktivnega digitalnega sejemskega dvojca »Intec / Z connect« 8. marca 2023 od 10. do 17. ure, v Leipzigu.

Področja, ki jih sejem in paralelna individualna srečanja pokrivajo:

* Deli, komponente in moduli
* Spajanje, povezovanje in montaža
* Materiali in polizdelki
* Proizvodni procesi in tehnologije
* Električna/elektronska oprema
* Programska oprema, IT-rešitve
* Industrijske storitve
* Informacije, organizacija, svetovanje
* Stroji za oblikovanje pločevine
* Stiskalnice in tehnike oblikovanja
* Obdelovalni stroji; razrez, oblikovanje, erozija
* Natančna orodja, oprema, izdelava orodij in kalupov
* Površinska obdelava, laserska in varilna tehnologija
* Avtomatizirana proizvodnja in robotika
* Montaža in ravnanje z materiali
* Pogonska tehnika, procesna kontrola
* Merilni inženiring in zagotavljanje kakovosti
* Znanost, raziskave in razvoj

Ciljni sektorji:

Gradnja naprav, strojev in orodij
Konstrukcija avtomobilov in vozil
Elektronika/elektrotehnika
Tehnologija in predelava plastičnih mas
Medicinska tehnika, optika itd.

Zakaj sodelovati?
Z načrtovanimi poslovnimi srečanji stopite v stik s podjetji, ki iščejo nove stranke ter s kvalificiranimi dobavitelji in drugimi partnerji iz cele Evrope in širše.
Spoznajte ponudnike inovativnih tehnologij in inovativnih rešitev
Kontakt s potencialnimi partnerji za prihodnje sodelovanje pri raziskavah in razvoju.
Podpora tolmačev med sestanki (če je potrebno).

PRIJAVE:
Registracija je možna do 15. februarja 2023.

UDELEŽBA:
Udeležba je brezplačna.

POVEZAVA: https://contact2023.b2match.io/home
PRIPOROČILA ZA USPEŠNO NOVAČENJE POTENCIALNIH PARTNERJEV:
1. Registracija | do 15. februarja 2023
Od registracije do dogodka boste redno obveščeni po e-pošti z navodili, kaj morate narediti naslednje.
2. Ustvarite profil
Ustvarite močan profil, ki bo povečal vašo prepoznavnost pri drugih na tej platformi. Naj bo jasno in jedrnato. Vaš profil naj opisuje, kdo ste, kaj lahko ponudite potencialnim partnerjem in koga želite spoznati. Dober profil bo ustvaril znatno več srečanj. Ne pozabite, da bo vaš profil v živo in viden tudi po dogodku. (POZOR: če se boste vpisali z Google računom, bo vaš e-naslov imel domeno @gmail.com in ne tiste, ki jo običajno vaše podjetje uporablja.)
3. Rubrika »Marketplace« je bistvena!
Ne pozabite vpisati vaše ponudbe v to rubriko – to je filter, po katerem vas bodo najlažje našli.
4. Zahtevajte sestanke | 18. januar 2023 – 2. marec 2023
Bodite aktivni in odzivni. Prebrskajte po objavljenih profilih udeležencev in pošljite zahteve za sestanek tistim, ki jih želite srečati na dogodku. Če dodate smiselno pripombo, zakaj vas zanima srečanje, boste povečali možnost, da bo vaša zahteva sprejeta. Sprejete zahteve za sestanek bodo samodejno načrtovane.
5. Vzpostavite povezave | 3. marec 2023
Nekaj ​​dni pred dogodkom boste prejeli e-poštno sporočilo s podrobnim urnikom srečanja.
Dnevni red sestanka lahko preverite tudi na spletu ali prek aplikacije b2match.
Kontakt: Vanja Bele, vanja.bele@gzs.si, 01 5898 113

Poslovno srečanje: Koraki do pametne tovarne
2023-02-22 08:30 - 12:00 | Gospodarska zbornica Slovenije, Dimičeva 13, Ljubljana, Dimičeva 13, Ljubljana, 1000
SRIP ToP v sodelovanju s skupino CADCAM Lab in podporo Kolektor Sisteh d.o.o., vabi na 2. poslovno srečanje z naslovom Koraki do pametne tovarne. Dogodek bo potekal dne 22. februarja 2023, med 8.30 in 12.00, v živo na lokaciji Gospodarske zbornice Slovenije (GZS), Dimičeva 13, Ljubljana.
Lepo vabljeni, da se udeležite drugega poslovnega srečanja v nizu. Tokrat bo ob koncu srečanja poleg mreženja na voljo tudi interaktivna delavnica z udeleženci, kjer boste pridobili izkušnje in primere dobrih praks na izpostavljenih primerih. Hkrati pa bodo na voljo strokovnjaki, katerim boste lahko zastavili konkretna vprašanja z namenom po aktivnem reševanju izzivov.
Tema dogodka bo zopet tovarne prihodnosti ter kako vam lahko digitalna preobrazba pomaga izboljšati operativne in poslovne kazalnike uspešnosti.
Z nami bodo strokovnjaki: Matej Golob (CorpoHub), Jasna Rihter (Datalab), Miha Trček (CADCAM Group), Marko Mandelj (Sinapro), Franc Žaberl (Fanuc), Miha Vedenik (Lean Rešitve), s katerimi se bo odvila razprava, ki bo odgovorila na vprašanja, kako se lahko tradicionalna proizvodnja preobrazi v pametno tovarno.
Dogodek je brezplačen, obvezna pa je predhodna prijava zaradi zagotovitve mest, ki so omejena. Prijave sprejemamo do 17. 2. 2023, preko SPLETNE PRIJAVNICE.
VABILO in PROGRAM >>

Prvo poslovno srečanje Koraki do pametne tovarne je potekalo septembra 2022. Nekaj utrinkov najdete na povezavi 👉 TUKAJ

Mehanizmi pomoči gospodarstvu za omilitev posledic energetske krize za 2023
2023-02-23 10:00 - 12:00
Slovenska podjetja se že dlje časa srečujejo z visokimi cenami energentov, nestabilnim poslovnim okoljem, veliko razliko v konkurenčnosti podjetij znotraj EU zaradi različnih pristopov k reševanju energetske krize ter s poslabšanjem gospodarske situacije.
Vlada je zato v drugi polovici decembra 2022 sprejela zakon za pomoč gospodarstvu, ki vključuje subvencioniranje visokih cen električne energije, zemeljskega plina in tehnološke pare, subvencioniranje dveh ukrepov za ohranjanje delovnih mest ter ukrepe za zagotavljanje likvidnosti podjetij. Sprejela je tudi Uredbo o določitvi cene električne energije za mikro, mala in srednja podjetja, s katero od 1. januarja do 30. junija 2023 določa cene za dobavo električne energije za ta podjetja.

9. februarja so na Gospodarski zbornici Slovenije že pripravili spletni dogodek na temo mehanizmov pomoči gospodarstvu za omilitev posledic energetske krize za 2023. Kot so napovedali, bodo dogodek ponovili še enkrat, ko bo zaživela tudi spletna aplikacija JRP za oddajo vlog po ZPGOPEK, ki jo bodo tudi predstavili.
Na spletnem dogodku v četrtek, 23. februarja, z začetkom ob 10. uri, vas bodo tako seznanili z vsebino in pogoji posameznih pomoči ter aplikacijo za oddajo vlog, z vami pa bodo predstavniki Ministrstva za gospodarstvo, turizem in šport ter SPIRIT-a, ki sta glavna akterja pri pridobivanju pomoči po zakonu. V drugem delu dogodka boste imeli priložnost tudi vprašati in izpostaviti tisto, kar vam je v zvezi s subvencijami in prijavami vlog najbolj nejasno.
Udeležba na spletnem dogodku je brezplačna. Vljudno vabljeni, da se pridružite.

IT/OT Convergence: Success Stories from Modern Manufacturers
2023-02-23 18:00 - 20:00
Vodje proizvodnje se soočajo z roki, meritvami kakovosti in ključnimi kazalniki učinkovitosti proizvodnje, zaradi katerih so odgovorni za vse v sklopu svojega delovanja. Ko se proizvodnja v organizaciji bolj povezuje z drugimi poslovnimi in organizacijskimi sistemi, se svet podatkov IT in OT zbližujeta.
Pridružite se na spletnemu seminarju in odkrijte sodobne primere, kako so različne industrijske organizacije dosegle prelomne izboljšave poslovanja in procesov s sprejetjem konvergence podatkovnih sistemov IT/OT. Udeležite se in poslušajte o:

Zgodbe o uspehu iz resničnega življenja številnih proizvajalcev
Tipični izzivi integracije podatkov in rešitve za proizvajalce
Kako ustvariti prebojne rezultate s konvergenco IT in OT, ne glede na velikost ali kompleksnost organizacije

Kako izboljšati varnost dobavne verige v praksi (Supply chain)
2023-02-24 09:00 - 15:00
Zaradi neobvladovanja tveganj v dobavni verigi lahko izgubite vašega strateškega partnerja. Ohranite ugled in mu dokažite, da vam lahko zaupa!
CILJ: IZBOLJŠAJTE VARNOST IN ODPORNOST DOBAVNE VERIGE.
Se tudi vi srečujete s tveganji kot so

zamude pri dobavah,
poškodovanje blaga ali osebja,
izginotje ali kraja blaga ter vstop ponaredkov,
odtujitev proizvodnih obratov ali transportnih sredstev s surovinami in osebjem vred,
krnitev integritete pošiljke z nameni tihotapljenja drugega blaga ali ljudi,
ponarejanje dokumentacije in informacij v informacijskih sistemih?

V organizacijah se nenehno soočate z izzivi zagotavljanja varnosti dobavne verige in izvajate ukrepe za obvladovanje s tem povezanih tveganj. Dandanes so tovrstni izzivi še veliko bolj očitni. V iskanju dobrih praks na tem področju se lahko naslonite tudi na najnovejšo izdajo mednarodnega standarda ISO 28000:2022 Varnost in odpornost – Sistemi za upravljanje varnosti – Zahteve. In nenazadnje je varnost dobavnih verig povezana tudi z zagotavljanjem primerne kibernetske varnosti.
Namen

učinkovitejše prepoznavanje groženj in ocenjevanje tveganj,
ciljano planiranje ukrepov za obvladovanje tveganj,
primere dobrih praks prenesti v kontekst vaše organizacije,
na podlagi obravnavanih primerov prepoznati priložnosti ter zasnovati strategije za njihovo izrabo,
izboljšati učinkovitost, varnost in odpornost dobavne verige,
ohranjati in razvijati verodostojnost in prepoznavnost lastne in partnerskih blagovnih znamk,
povečevati zaupanje zainteresiranih strani,
zadostiti specifičnim zahtevam kupcev in dobaviteljev glede upravljanja varnosti dobavnih verig, kot to na primer od svojih dobaviteljev zahtevajo globalni proizvajalci,
zagotavljati skladnost poslovanja z mednarodnimi in nacionalnimi predpisi.

Vsebina

Izhodišča upravljanja varnosti dobavni veriga
Zahteve predpisov glede upravljanja varnosti in odpornosti dobavnih verig
Procesi upravljanja varnosti in odpornosti dobavnih verig
Prepoznavanje groženj in ocenjevanje tveganj z uporabo referenčne metodologije – primeri in aktivno delo
Bistvene vhodne in izhodne dokumentirane informacije v procesu zagotavljanja varnosti in odpornosti dobavnih verig – primeri in aktivno delo
Primeri dobrih praks in njihova implementacija v kontekst izbrane (vaše) organizacije – primeri in aktivno delo
Integracija procesa upravljanja varnosti in odpornosti dobavnih verig v obstoječi sistem vodenja (ISO 9001, ISO 14001, ISO 45001, ISO 27001 …) – primeri in reševanje dilem organizacij udeležencev

Način dela

Praktična delavnica s kombinacijo predavanj,
obravnave praktičnih primerov,
izmenjave izkušenj in mnenj ter aktivnega dela na obravnavanih vsebinah z vidika prepoznavanja priložnosti in njihove uvedbe za izboljšanje sistema upravljanja varnosti in odpornosti v dobavni verigi.

Ciljna skupina

Pooblaščeni gospodarski subjekti – AEO (proizvajalci, izvozniki, ponudniki logističnih storitev – špediterji, prevozniki, imetniki skladišč, carinski zastopniki, in uvozniki),
vodstveni delavci,
vodje nabavnih oddelkov oziroma dobavnih verig,
osebje, odgovorno za (strateško) varnost poslovanja,
osebje, odgovorno za neprekinjeno poslovanje,
osebje, odgovorno za področje upravljanja tveganj,
osebje, odgovorno za logistiko, dobro distribucijsko prakso,
odgovorni za sisteme vodenja.

Dodatne informacije: Tanja Benček, telefon: (01) 5609 894, e-pošta: tanja.bencek@siq.si

S povezovanjem in izkoriščanjem sinergij do inovativnih rešitev in sofinanciranih projektov
2023-03-01 13:00 - 17:00 | Institut “Jožef Stefan”, Jamova cesta 39, Ljubljana, 1000
SRIP Tovarne prihodnosti vabi na delavnico z naslovom “S povezovanjem in izkoriščanjem sinergij do inovativnih rešitev in sofinanciranih projektov”, ki bo potekala 1. marca od 13.00 do 15.00, na Institutu »Jožef Stefan«, Jamova 39, Ljubljana – Velika predavalnica.
Srečanje v obliki delavnice je namenjeno obdelavi tematike sofinanciranja razvojnih projektov. Na srečanju bomo predstavili možnosti pridobivanja projektov z mednarodnim sofinanciranjem, kako se prijaviti na projekte in kako organizirati konzorcije. Delavnica bo interaktivne narave z možnostjo pogovora ter iskanjem sinergij med udeleženci. Ob koncu dogodka sledi mreženje med udeleženci ob kavi.

Deepening competencies in the EU - SKILLS on the AGENDA
2023-03-06 11:00 - 12:00
Slovensko gospodarsko in raziskovalno združenje (SBRA) vas v sodelovanju s predstavništvi raziskovalnih pisarn iz Cipra, Madžarske, Litve in Poljske vljudno vabi na spletni dogodek Deepening competencies in the EU – SKILLS on the AGENDA, ki bo 6. marca 2023, od 11.00 do 12.30.
Cilj spletnega dogodka je predstaviti aktivnosti EU na področju izboljšanja veščin. Pričeli bodo s predstavitvijo iniciative »Pakt za spretnosti«, ki je eden od vodilnih ukrepov Evropske agende za spretnosti ter predstavitvijo priložnosti za sodelovanje različnih organizacij. Pakt za spretnosti je prvi in najnovejši ukrep v novi pobudi »Skills Agenda for Europe«, njegov cilj pa je združiti javne in zasebne organizacije ter jih spodbuditi k konkretnim zavezam k izpopolnjevanju in usposabljanju odraslih.
Ker so spretnosti eden od gradnikov Nove evropske inovacijske agende, so povabili tudi Evropski inštitut za inovacije in tehnologijo (EIT), ki bo prispeval izvajanjem ciljev inovacijske agende s podporo razvoja visokotehnoloških talentov v obdobju treh let v vseh državah članicah, v višini enega milijona evrov.
Prosijo, da se na dogodek prijavite najkasneje do petka, 3. marca 2023 do 14.00.
Prijave na konferenco zbirajo na tej spletni strani, program konference pa je na voljo na tej povezavi.
Konferenca je brezplačna, potekala bo v angleškem jeziku.
Lepo vabljeni!

Global Industrie 2023
2023-03-07 - 2023-03-10
Od 7. do 10. marca 2023 bo Global Industrie postal največja razstava industrijskih inovacij v Franciji.
Prednostna naloga dogodka bo ponuditi konkretne odgovore na sodobne izzive, s katerimi se soočajo industrijski akterji, in bo pravo sredstvo za vedno bolj iznajdljiva prizadevanja proizvajalcev za boj proti krizi v Evropi.
Global Industrie 2023 je velik dogodek za konkretne rešitve in v času, ko se svet vsak dan sooča z novimi izzivi, so zavezani podpori proizvajalcem s ponudbo platforme in odra za predstavitev svojih rešitev.
Dnevni red za leto 2023 je v zaključku, zato ostanite z nami, če želite izvedeti nove podrobnosti.
Dodatne informacije in prijava >>

IFAM – INTRONIKA - ROBOTICS 2023
2023-03-07 08:00 - 2023-03-09 17:00 | Gospodarsko razstavišče v Ljubljani, Dunajska cesta 18, Ljubljana
Specializirani sejmi IFAM – INTRONIKA – ROBOTICS 2023 ponovno odpira svoja vrata. IFAM je edini B2B sejem za avtomatizacijo, mehatroniko, senzorsko tehniko in merilne tehnologije v Sloveniji in CEE regiji.
Sejem IFAM bo potekal od 7. do 9. marca 2023 na Gospodarskem razstavišču v Ljubljani. Na razstavnem prostoru bomo prisotni tudi SRIP Tovarne prihodnosti, skupaj z nekaterimi svojimi člani.
Vsi ostali člani SRIP ToP, ki se na razstavnem prostoru ne boste predstavili, ste lepo vabljeni, da se udeležite sejma kot obiskovalci. Za vse aktivne člane SRIP ToP nudimo brezplačno vstopnino na sejem.
Kako do brezplačne karte?
Za več informacij nam pišite na ctop@ijs.si

Forum KADRI za Tovarne prihodnosti
2023-03-08 10:00 - 16:30 | Gospodarsko razstavišče v Ljubljani, Dunajska cesta 18, Ljubljana
V okviru sejma IFAM, ki bo potekal od 7-9. marca na Gospodarskem razstavišču v Ljubljani, bo SRIP ToP predstavili delo s področja Razvoja človeških virov, zato vabljeni, da se udeležite Foruma KADRI za Tovarne prihodnosti, dne 8. marca 2023 na Gospodarskem razstavišču s pričetkom ob 10.00.
Več podrobnosti >>

Manufacturing 2023: Driving Resiliency in the Face of Economic Hardship
2023-03-09 17:00 - 18:00
Strokovnjaki označujejo proizvodno okolje leta 2023 kot trojni pritisk na uspešnost: grozeče gospodarske težave, ki pritiskajo na njihov rezultat, konkurenčen trg za kvalificirane delavce in nepričakovane motnje v dobavnih verigah. V tem svetu proizvodna učinkovitost ni glavni cilj proizvajalcev – to je odpornost.
Potreba po obračanju in prilagajanju spremembam povpraševanja skupaj z nenehnimi, nepredvidljivimi motnjami še nikoli ni bila večja. Zato se predvideva, da bo leto 2023 prelomna točka za digitalno proizvodnjo.
S trojnim izzivom vsakega podjetja si ta želijo zgraditi agilno, povezano in sestavljivo tehnološko arhitekturo, ki jim bo pomagala povečati produktivnost, povečati donosnost naložbe in ostati odporna na neznano.
Lani smo spraševali, ali je MES še aktualen. Med tem spletnim seminarjem si bodo veterani industrije, podrobneje ogledali stanje proizvodnje in MES – ter kako rešitve zdržijo pred novimi izzivi.
Razpravljali bodo o:

Razumevanje novonastalega trojnega pritiska na zmogljivost in posledice za proizvodnjo
Za tiste, ki so se udeležili lanskoletnega priljubljenega spletnega seminarja »Ali je MES še vedno pomemben leta 2022«, si bomo ogledali, kako so se uresničile napovedi iz lanskega leta in kaj to pomeni za leto 2023
Napovedi za leto 2023: ključne temeljne spremembe v proizvodnji, ki bodo tu ostale
Kako krmariti skozi trojni izziv s pravim pristopom in digitalnimi orodji

Kako uspešna so slovenska podjetja v BigScience in kje so še priložnosti?
2023-03-10 09:00 - 12:30
Dogodek bo potekal v organizaciji Gospodarske zbornice Slovenije, Ministrstva za visoko šolstvo, znanost in inovacije in Ministrstva za gospodarstvo, turizem in šport.
Vabijo podjetja, ki že poslujete z znanstveno raziskovalnimi centri (npr. CERN, ESA, FAIR, itd), da izmenjate vaše izkušnje in navežete nove poslovne stike.
Vljudno vabljena pa tudi tista, ki imate interes za širitev poslovanja na nova področja in trge priložnosti, kot je v tem primeru BigScience. Organizatorji vam bomo podali izhodiščne informacije, odgovarjali na vaša vprašanja, v zadnjem delu pa bo priložnost za mreženje.

OKVIRNI PROGRAM DOGODKA:
9.00 – 9.15 Pozdravni nagovori treh organizatorjev dogodka
Predstavniki treh organizatorjev
9.15 – 9.25 Vstopne točke BigScience ali kdo je kdo
Center za mednarodno poslovanje na GZS
9.25 – 09.40 Kako vstopiti v CERN;
Samo Tuma, ILO CERN
09.40 – 10.00 Kako kupuje ESA;
Ministrstvo za gospodarstvo turizem in šport
10.00 – 10.20 Big Science je priložnost, ki jo z državo (p)odpira ScienceTech
Janko Burgar, predsednik sekcije ScienceTech na GZS
10.20 – 10.50 Kako dobro Slovenija posluje z BigScience?

Podjetje Particularis, d.o.o.
Podjetje 2

Q&A
10.50 – 12.30 Mreženje ob prigrizkih

PRIJAVE: sprejemamo izključno preko spodnjega elektronskega obrazca najkasneje do 9. marca 2023 do 9.00.

KOTIZACIJA: dogodek je brezplačen

ODJAVA: brezplačne odjave sprejemajo do 9. marca 2023 do 10.00. Ob morebitni neudeležbi brez pravočasne odjave vam GZS zaračuna 50,00 EUR (brez DDV) režijskih stroškov na udeleženca.

KONTAKT: vanja.bele@gzs.si

Brezplačni strokovni posvet - »Okoljski vidiki gradiv«
2023-03-10 10:00 - 12:00
SPIRIT Slovenija vas vabi, da se udeležite brezplačnega strokovnega posveta z naslovom: »Okoljski vidiki gradiv«, ki bo potekal v petek, 10. marca 2023, ob 10.00 uri v okviru sejma MEGRA in GREEN v Gornji Radgoni na Pomurskem sejmu (dvorana 1).

Datum: 10. marec 2023, ob 10.00 uri
Kraj: v okviru sejma MEGRA in GREEN v Gornji Radgoni na Pomurskem sejmu (dvorana 1)
SPIRIT Slovenija vas vabi, da se udeležite brezplačnega strokovnega posveta z naslovom: »Okoljski vidiki gradiv«, ki bo potekal v petek, 10. marca 2023, ob 10.00 uri v okviru sejma MEGRA in GREEN v Gornji Radgoni na Pomurskem sejmu (dvorana 1).
Program
Organizator posveta je Ministrstvo za gospodarstvo, turizem in šport – Direktorat za lesarstvo.
Moderator posveta: gospod Velislav Žvipelj, MGTŠ, Direktorat za lesarstvo
Prijava: Zaželena je predhodna prijava do 6. 3. 2023, ki pa ni obvezna, na e-naslov: franc.pohleven@bf.uni-lj.si.

SIQ usposabljanja v marcu
2023-03-13 - 2023-03-29
Slovenski institut za kakovost in meroslovje nudi aktualna znanja, izmenjavo izkušenj in strokovno podporo pri iskanju praktičnih rešitev iz delovnega okolja njihovih udeležencev. Z uveljavljenimi predavatelji ter mednarodnim povezovanjem ostajajo vodilni na področjih kakovosti in odličnosti.
Vljudno vas vabimo k udeležbi na spodaj navedenih usposabljanjih, ki bodo potekala v mesecu marcu 2023.
Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.
Za dodatne informacije in prijavo sledite povezavam.

Intenzivno usposabljanje: VODJA VITKIH PROJEKTOV IZBOLJŠAV, pričetek 23. 03. 2023 Usposabljanje zaključite s predstavitvijo projektne naloge in prejmete naziv vodja vitkih projektov izboljšav.
Šola sodobnega voditeljstva, pričetek 28. 03. 2023 (1 dan)
Tečaj za notranje presojevalce sistema vodenja kakovosti v medicinskem laboratoriju SIST EN ISO 15189:2013, 13. – 14. 03. 2023
Tečaj za notranje presojevalce sistema vodenja kakovosti ISO 9001:2015, 15. – 16. 03. 2023
Tečaj za notranje presojevalce sistema upravljanja informacijske varnosti ISO/IEC 27001:2022, 22. – 23. 03. 2023
Pot do oznake CE, 29. 03. 2023 in 18. 04. 2023
Sistem upravljanja s premoženjem ISO 55001 – predstavitev in praktični napotki, 15. 03. 2023
Presoja procesa VDA 6.3 (4. izdaja, 2023), novosti in spremembe, 17. 03. 2023 NOVOST
Statistično obvladovanje procesov – SPC, 24. 03. 2023
Priprava kontrolnega plana – plan obvladovanja proizvodnje, 27. 03. 2023
Obvladovanje tveganj in register tveganj, 29. 03. 2023 in 14. 04. 2023

Vljudno vabljeni!

INTEGRADDE Final Event: The future of European Manufacturing
2023-03-14 09:30 - 13:30
V torek, 14. marca 2023 Projekt H2020 INTEGRADDE ima svoj zaključni dogodek v Bruslju (hibridni, format). Dogodek bo potekal od 9.30 do 14.30 v La Tricoterie. Dogodek podpirata European Factories of the Future Research Association (EFFRA) in European Association of the Machine Tool Industries and related Manufacturing Technologies (CECIMO).
Konferenca (ki bo vključevala različne razprave in kosilo za mreženje) bo združila oblikovalce politik na visoki ravni, industrijske akterje, raziskovalne ustanove in druge pomembne zainteresirane strani, da bi izmenjali mnenja o trenutno najbolj perečih vprašanjih, povezanih s 3D-tiskanjem v proizvodnem sektorju.
Dogodek bo ponudil prostor za mreženje podobno mislečih ljudi v predelovalni industriji, hkrati pa bo predstavil najnovejši napredek v aditivni proizvodnji, dosežke projekta in prihajajoče priložnosti preizkusa pred naložbo iz sorodnih projektov EU za tehnološke inovacije. Dogodek bo ponudil tudi pregled trenutne in prihodnje postavitve 3D-tiskanja z vidika nekaterih najbolj priznanih glasov v industriji.
Podroben dnevni red dogodka najdete tukaj>>.
